Diari Oficial de la Generalitat Valenciana


Sumari del DOGV 1318, del 05-06-1990 (1990/817667)

DECRET 83/1990, de 28 de maig, del Consell de la Generalitat Valenciana, pel qual es regula la provisió de llocs de treball en Centres, Cercles i Aules d'Educació Permanent d'Adults, de presencial i a distància, a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/05/28/83/dof/vci/html**

### Dades del document

Número de DOGV
:   1318

Data del DOGV
:   05-06-1990

Secció del DOGV
:   DISPOSICIONS GENERALS

Número del document
:   1990/817667


Data del document
:   28-05-1990

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 83/1990, de 28 de maig, del Consell de la Generalitat Valenciana, pel qual es regula la provisió de llocs de treball en centres, cercles y aules d'educació permanent d'adults, de presencial i a distància a la Comunitat Valenciana.  
El Decret 7/1985, de 28 de gener, del Consell de la Generalitat Valenciana, va crear el Programa per a l'Animació i Promoció de l?Educació Permanent d?Adults a la Comunitat Valenciana i, posteriorment, desplegat per l?Ordre de 30 de maig de 1985 de la Conselleria de Cultura, Educació i Ciència.  
El Reial Decret 895, 1989 de 14 de juliol, pel qual es regula la provisió de llocs de treball en centres públics de Pre-escolar, Educació General Bàsica i Educació Especial, estableix en l'article 4t. que la provisió dels llocs de treball de caràcter singular que s'han de cobrir de forma permanent es farà per concurs el qual serà objecte de regulació específica,  
Per tant, cal definir el procediment de provisió dels llocs de treball d'Educació Permanent d?Adults (EPA), de presencia i a distancia, que tinga en compte el caràcter singular d'aquests i, alhora, pose l?i al sistema de provisió establert com a conseqüència del desplegament de l?Ordre més amunt consignada.  
En virtut d'això. a proposta del Conseller de Cultura, Educació i Ciència, i prèvia deliberació del Consell de la Generalitat Valenciana, en sessió celebrada el dia 28 de maig de 1990,  
DECRETE  
Article 1  
Que els llocs de treball docents dels centres, cercles i aules d'Educació Permanent d?Adults, presencial i a distancia, que depenen de la Conselleria de Cultura, Educació i Ciència de la Generalitat Valenciana, són declarats de caràcter singular segons que preveu l?article 4t. del Reial Decret 895/1989, de 14 de juliol.  
Article 2  
Que la Conselleria de Cultura, Educació i Ciència publicarà la relació dels llocs de treball docents d'Educació Permanent d?Adults, presencial i a distància.  
Article 3  
Que les activitats pròpies d'aquests llocs de treball seran:  
1. El desenrotllament dels ensenyaments reglats que s'establesquen per a l?EPA, presencial i a distància.  
2. El foment de qualsevol tipus d'activitats culturals i formatives, d'acord amb les necessitats de les persones adultes que hi atenguen. Amb aquesta finalitat es tindran en compte els ensenyaments d'ocupació, la formació orientada a l?obtenció de treball, la realització d'activitats culturals obertes a l?entorn, i l?orientació escolar i professional de les persones adultes que hi participen.  
3. La promoció de la formació integral de les persones, eliminant-ne discriminacions i estereotips sexistes per a potenciar la seua participació i incorporació al desplegament de la comunitat on es troben.  
4. La cooperació i coordinació amb associacions i altres entitats relacionades amb l?educació de les persones adultes en el seu àmbit territorial.  
5. Aquelles altres que, amb caràcter específic, ordenen la Conselleria de Cultura, Educació i Ciència per a un adequat desenrotllament dels objectius prevists pel Programa per a l'Animació i Promoció de l?EPA.  
Article 4   
Que els Funcionaris docents que obtinguen destinació en llocs de treball en centres d'EPA, presencial i a distància, exerciran les seues funcions dins de l'àmbit territorial que se li assigne al centre en l?Ordre per la qual es pose en funcionament.  
Article 5  
Que la provisió dels llocs de treball docent a que fa referència l?article 1 seran previstos pel concurs de mèrits entre el professorat funcionari de carrera que es trobe en qualsevol situació administrativa, excepció feta dels suspesos, i que acrediten una experiència mínima de dos anys de docència.  
Article 6  
Que la destinació dels funcionaris seleccionats en els concursos de mèrits per proveir llocs de treball docents en EPA, presencial i a distància, tindrà caràcter definitiu, amb pèrdua de la plaça de procedència, i s'hi haurà de romandre un mínim de dos anys per poder participar en nous concursos.  
Article 7  
Que la convocatòria dels concursos per a la provisió dels llocs de treball docents i el nomenament del professorat d'EPA, presencial i a distància, serà competència de la Conselleria de Cultura, Educació i Ciència.  
Article 8  
Que la valoració dels mèrits dels concursants es durà a terme d'acord amb els barems que es publicaran i que inclouran, almenys, els mèrits següents:  
- L?experiència professional en llocs similars,  
- Els títols acadèmics,  
- L?antiguitat com a funcionari/a docent,  
- El coneixement del valencià,  
- Memòria o projecte professional,  
- Entrevista personal.  
Article 9  
Per a la valoració prevista en l?article anterior es constituirà una comissió la composició de la qual es determinarà en les convocatòries corresponents. Es garanteix la presència de les organitzacions sindicals més representatives en l?àmbit de la funció pública docent de la Generalitat Valenciana.  
Article 10  
La jornada de treball del professorat d'EPA, presencial i a distància, serà l'establerta, amb caràcter general, per al professorat del cas a què pertanya, i el compliment de la qual s'haurà de portar a efecte d'acord amb la distribució horària que autoritze la Conselleria de Cultura, Educació i Ciència per a una millor prestació del servei educatiu a l'alumnat adult.  
Article 11  
Les retribucions bàsiques i el complement de destinació del professorat d'EPA, presencial i a distància, seran les corresponents al cas a què pertany. El complement específic serà el que anualment es fixe per a aquests llocs en la disposició per la qual s'establiran les retribucions del personal docent de la Generalitat Valenciana.  
DISPOSICIONS TRANSITORIES  
Primera  
El professorat que actualment està ocupant llocs de treball docent en centres, cercles i aules d'Educació Permanent d?Adults, presencial i a distància, nomenats en comissió de serveis fins 31 d'agost de 1990, com també el professorat d'EGB propietari provisional amb destinació en els anomenats llocs, finalitzarà l'acompliment del seu càrrec el 31 d'agost de 1990.  
Segona  
El professorat que ocupa llocs de treball docent en el Centre Valencià d'Educació d?Adults a Distància (CEVEAD), en règim de comissió de serveis, obtinguda per concurs públic de mèrits, per Resolució de 13 de juny de 1988 de la Direcció General de Regimen Econòmic i de Personal, mantindrà la seua situació segons va establir l?esmentada resolució.  
Tercera  
El professorat d'EGB que actualment té un lloc de treball docent en centres, cercles o aules d'EPA, presencial i a distància, amb caràcter definitiu mantindrà la destinació sense cap modificació en el seu dret a la permanència en el lloc.  
DISPOSICIO DEROGATORIA  
Queden derogats l'article tercer, punt 3, lletra b), apartat primer, i l'article quart de l'Ordre de 30 de maig de 1985, de la Conselleria de Cultura, Educació i Ciència, i totes les normes d'igual o inferior rang que s'oposen al que disposa aquest Decret.  
DISPOSICIONS FINALS  
Primera  
La Conselleria de Cultura, Educació i Ciència dictarà, en l'àmbit de les seues competències, les disposicions necessàries per al compliment i desplegament d?allò que disposa aquest Decret.  
Segona  
El present Decret entrarà en vigor l?endemà de la publicació en el Diari Oficial de la Generalitat Valenciana.  
València, 28 de maig de 1990.  
El Conseller de Cultura, Educació i Ciència,   
ANTONIO ESCARRE ESTEVE  
El President de la Generalitat Valenciana,   
JOAN LERMA I BLASCO


Còpia Permalink ELI